František Straka

František Straka (s. 21. toukokuuta 1958) on tšekkiläinen jalkapallovalmentaja ja entinen puolustaja.

 Ura pelaajana 

Straka aloitti ammattilaisuransa Tšekkoslovakian suurseura AC Sparta Prahassa 1979. Juniorina pelioppinsa SK Dynamo České Budějoviceissa ja VTJ Tachovissa hankkinut Straka edusti Spartaa yhdeksän kauden ajan ja pelasi yli 200 ottelua seuran paidassa. Hän voitti seuran kanssa neljä Tšekkoslovakian mestaruutta ja kolme cup-mestaruutta.

1988 Straka siirtyi Saksaan ja Borussia Mönchengladbachiin. Straka edusti saksalaiseuraa kolme kautta ja kuului joukkueen vakiomiehistöön. Hän jätti seuran 1991 ja pelasi yhden kauden FC Hansa Rostockissa ja neljä kautta Wuppertaler SC:ssä 2. Bundesliigassa ja Regionalligassa. Uransa kaksi viimeistä kautta Straka pelasi SCB Viktoria Kölnissä Oberligassa ja lopetti pitkän pelaajauransa 40-vuotiaana 1998.

Maajoukkuetasolla Straka edusti Tšekkoslovakiaa 35 maaottelussa vuosina 1983–1990. Hän oli mukana Jozef Venglošin maajoukkueryhmässä MM-kisoissa 1990 maan edetessä aina puolivälieriin saakka.

 Meriitit pelaajana 

 Tšekkoslovakian mestaruus (4): 1984, 1985, 1987, 1988
 Tšekkoslovakian cup (3): 1980, 1984, 1988
 MM-puolivälierät: 1990

 Ura valmentajana 

Valmennusuransa Straka aloitti heinäkuussa 1999 Wuppertaler SC:n päävalmentajana. Hänen johdollaan seura voitti kaudella 1999/2000 Oberliga Nordrheinin mestaruuden ja oli seuraavalla kaudella toinen. Marraskuussa 2001 Straka sai jättää tehtävänsä.

Kesällä 2002 hän siirtyi FK Teplicen apulaisvalmentajaksi, mutta nousi jo syyskuussa seuran päävalmentajaksi František Cipron potkujen myötä. Straka johdatti seuran lopulta kuudenneksi. Huhtikuussa 2004 hän jätti Teplicen ja siirtyi AC Sparta Prahan peräsimeen. Straka nosti seuran loppukauden voittoputken myötä liigassa toiseksi ja sai jatkaa tehtävissä. Potkut tulivat kuitenkin jo seuraavana syksynä Spartan kehnon Mestarien liigan menestyksen vuoksi. 

Sparta-potkujensa jälkeen Straka toimi lyhyen aikaa LR Ahlenin, FC Viktoria Plzeňin ja FC Wacker Tirolin päävalmentajana. Elokuussa 2007 hän siirtyi jälleen Cipron seuraajaksi, nyt SK Dynamo České Budějoviceen, jonka hän luotsasi kauden päätteeksi sijalle 13. Heinäkuussa 2008 hänestä tuli kreikkalaisen OFI Kreetan päävalmentajaksi, mutta sai potkut jo marraskuussa. Straka: Angažmá na Krétě? Hořká zkušenost

Toukokuussa 2009 Strakasta tuli Tšekin maajoukkueen päävalmentajaksi. Straka selected new Czech Republic soccer coach  Tarkoituksena oli pelastaa surkeasti alkaneet MM2010-karsinnat, mutta pesti päättyi jo kesäkuussa. Strakan johdolla Tšekki pelasi vain yhden ottelun, jossa se voitti Maltan 1–0. Interim Czech coach Straka axed

Syyskuussa 2009 hänestä tuli slovakialaisseura MFK Ružomberokin uusi päävalmentaja. Novým trénerom MFK Ružomberok sa stal František Straka Kesäkuussa 2010 hän jätti slovakialaisseuran ja siirtyi Australian A-Leaguessa pelaavan North Queensland Furyn päävalmentajaksi. North Queensland Fury unveil Straka as new coach  Australiassa Straka nousi nopeasti fanien ja median suosioon vaatemakunsa vuoksi. Franz gives the fans a lesson in Fury fashion Pelillinen menestys oli sen sijaan vain kohtalaista ja lopulta seuran kausi A-leaguessa päättyi talousvaikeuksien vuoksi helmikuussa 2011. Straka keen to go again Strakan huhuttiin jatkavan Australiassa Melbourne Victoryn valmentajana, mutta hän palasi Eurooppaan puolalaisen Arka Gdynian valmentajaksi. Ex-North Queensland coach Straka wants Melbourne Victory job Globetrotter Franz Straka returned from Australia, will train the Polish Gdynia Straka jätti Arkan kauden 2010/11 päätteeksi. The profile for Frantisek Straka

Lokakuussa 2011 Straka palasi valmentajaksi kotimaahansa, kun liigan keskikastiin vajonnut SK Slavia Praha palkkasi hänet päävalmentajakseen. Novým trenérem Slavie se stal Straka, Petrouš váhá, jestli vzít béčko Slavian paikallisvastustajan Sparta Prahan kannattajat eivät hyväksyneet Strakan pestiä, sillä hänen katsottiin pettäneen entinen seuransa Sparta. Sparťanští chuligáni útočí na Straku: Jsi zrádce, napsali na jeho dům Strakan pesti sujui myös pelillisesti kehnosti ja lopulta hän sai potkut jo maaliskuussa 2012. Proti Jablonci nahradí trenéra Straku dosavadní asistent Poustka

Maaliskuussa 2013 Straka palasi valmennustehtäviin Tšekin liigan jumbojoukkue 1. FK Příbramin päävalmentajana. Fotbalový trenér Straka se vrací do ligy, převezme poslední Příbram Straka nosti seuran pois putoamisviivan tuntumasta ja sarjapaikka säilyi lopulta reilusti kuuden pisteen turvin. Kausi 2013/14 alkoi kuitenkin kehnosti ja hän sai potkut marraskuussa 2013. Trenér Straka skončil ve fotbalové Příbrami. Nahradí ho Čuhel  

 Meriitit valmentajana 

 Oberliga Nordrhein (2): 2000, 2001

 Lähteet 

Luokka:Tšekkiläiset jalkapallovalmentajat
Luokka:Tšekkiläiset jalkapalloilijat
Luokka:Tšekkoslovakialaiset jalkapalloilijat
Luokka:Vuonna 1958 syntyneet
Luokka:Elävät henkilöt